Македонија на Евровизија 2021

Македонија учествуваше на Евровизија 2021 во Ротердам, Холандија, со Васил Гарванлиев и песната Here I Stand. Тој требаше да се натпреварува на Евровизија 2020 со песната You, но изданието беше откажано. Македонија не успеа да се квалификува од првото полуфинале во финалето, завршувајќи 15та од 16 учесници со 23 поени.

## Интерна селекција
На 20 јануари 2021, МРТ потврди дека Васил ќе ја претставува Македонија на Евровизија 2021. Период на поднесување на песни беше објавен за заинтересирани композитори да ги поднесат своите песни до 27 јануари 2021. На 16 февруари 2021, беше објавено дека Васил ќе настапи со песната Here I Stand, напишана и компонирана од Борче Кузмановски, Давор Јордановски и Васил Гарванлиев. Here I Stand беше претставена на јавноста на 11 март 2021 преку официјалниот евровизиски YouTube канал.

## Евровизија 2021
Според правилата на Евровизија, сите земји со исклучок на земјата домаќин и *големата петорка* (Франција, Германија, Италија, Шпанија и Обединетото Кралство) треба да се квалификуваат во една од двете полуфинални натпревари со цел да се натпреваруваат за конечното финале. Првите десет земји од секој полуфинален натпревар се пласираат во финалето. Европскиот радиодифузен сојуз (ЕБУ) ги поделил натпреварувачките земји во шест различни дела врз основа на резултатите од гласањето од претходните натпревари, при што земјите со поповолни резултати на гласање биле ставени во иста категорија. За Евровизија 2021, полуфиналниот нацрт за распределба одржан на 28 јануари 2020 година бил искористен. Македонија била ставена во првото полуфинале, што се одржало на 18 мај 2021 година, и била распоредена да настапи во првата половина од полуфиналето.

Откако сите натпреварувачки песни за натпреварот во 2021 биле објавени, распоредот за полуфиналињата беше одлучен од продуцентите на емисијата, наместо со друг нацрт, при што слични песни не се ставени една до друга. Македонија беше распоредена да настапи 6та по ред, после Австралија и пред Ирска.

### Гласање
Гласањето за време на трите емисии вклучувало секоја земја да додели два сета на бодови од 1-8, 10 и 12: еден од нивното професионално жири, и еден од телефонското гласање. Жирито на секоја нација се состоело од пет професионалци од музичката индустрија кои се граѓани на земјата што ја претставуваат, со разновидност на возраст и пол. Ова жири го оценил секој запис врз основа на настапите за време на втората проба на секоја емисија, што се одвива вечерта пред секоја емисија во живо, во сет од критериуми: вокален капацитет; сценската изведба; композицијата на песната и оригиналноста; и севкупниот впечаток од настапот. Членовите на жирито смеат да бидат дел од истото еднаш секои три години, и се задолжени да потврдат дека не се поврзани со ниту еден од учесниците на начин што може да влијае на нивната способност да гласаат непристрасно. Членовите на жирито исто така треба да гласаат независно, без дозволена дискусија за нивните гласови со другите членови. Точниот состав на професионалното жири и резултатите од гласањето на жирито и публиката на секоја земја се објавени после главното финале, поединечните гласови од секој член на жирито се објавени во анонимна форма.

#### Поени доделени на Македонија

#### Поени доделени од Македонија

#### Детални резултати од гласањето
Следните членови беа во состав на македонското жири:

* Роберт Билбилов
* Јана Бурческа (член од жири во прво полуфинале)
* Лара Иванова
* Ерхан Шукри
* Иле Спасев
* Дарко Тасев (член на жири во финале)

## Наводи

2021